OpenLLM-France/wikimedia huggingface dataset:
# Quail

Quail és una concentració de població designada pel cens dels Estats Units a l'estat de Texas. Segons el cens del 2000 tenia 33 habitants.

## Demografia

Segons el cens del 2000, Quail tenia 33 habitants, 11 habitatges, i 9 famílies. La densitat de població era de 4 habitants/km².
Dels 11 habitatges en un 36,4% hi vivien nens de menys de 18 anys, en un 90,9% hi vivien parelles casades, en un 0% dones solteres, i en un 9,1% no eren unitats familiars. En el 9,1% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,1.
Per edats la població es repartia de la següent manera: un 24,2% tenia menys de 18 anys, un 12,1% entre 18 i 24, un 21,2% entre 25 i 44, un 21,2% de 45 a 60 i un 21,2% 65 anys o més.
L'edat mediana era de 38 anys. Per cada 100 dones de 18 o més anys hi havia 150 homes.
La renda mediana per habitatge era de 19.464 $ i la renda mediana per família de 19.464 $. Els homes tenien una renda mediana de 30.000 $ mentre que les dones 26.250 $. La renda per capita de la població era de 13.456 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Quail». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Quail». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# La Pradella

La Pradella és un poble del departament d'Aude (França), que forma part del terme de La Pradella-Puillorenç
El poble, al costat del poble anomenat Lavanhac, es va fundar el segle xix com a resultat de la implantació d'activitats relacionades amb la força hidràulica del riu Boulzane: les filatures i les serradores. El 1904 es va construir un ferrocarril de Quilhan a Ribesaltes, passant per La Pradella, que el 1939 es va convertir en línia de viatgers.
El poble és la vora de Carretera, prop de la vila de Puillorenç a la qual s'arriba per un desviament.
# Monzogabre

El monzogabre és una roca plutònica granada, intermediària entre la monzonita i el gabre, amb poc quars (Q <5%) i plagiòclasi (An ≤ 50%) més abundant que el feldespat alcalí (A-P = 65-90%), definida modalment al camp 9 del diagrama QAPF de Streckeisen (vegeu la imatge).

## Referències

* ↑ Quarsolita, Diccionari de Geologia IEC
* ↑ Classificació de les roques ígnies:Classificació modal-I(Descripció QAP)
# Cèl·lula principal paratiroidal

Les cèl·lules principals paratiroidals (o simplement cèl·lules paratiroidals) són aquell tipus de cèl·lula encarregat de produir l'hormona paratiroidal o parathormona (PTH). Formen, juntament amb les cèl·lules oxifíliques i les cèl·lules aquoses, cadascuna de les glàndules paratiroides (ubicades al coll).
El resultat de l'augment de l'activitat d'aquestes cèl·lules a l'hora de produir PTH és un augment considerable dels nivells de calci al plasma sanguini. Les cèl·lules paratiroidals són un dels pocs tipus de cèl·lules que regulen els nivells de calci intracel·lulars a conseqüència de canvis en la concentració extracel·lular (plasmàtica) del calci.
El receptor sensor de calci (CaSR) és sensible als augments de calci plasmàtic i estimula el consum de calci de les cèl·lules principals paratiroidals. Aquest mecanisme és essencial, ja que forma un bucle de retroalimentació negativa en el qual la secreció d'hormona paratiroidal és regulada en resposta a l'augment de calci extracel·lular.

## Referències

* ↑ Fajardo, Luis Felipe; Anderson, Robert E. Radiation Pathology (en anglès). Oxford University Press, 2001, p. 344. ISBN 0199747709.
# Setti Fatma

Sti Fadma o Setti Fatma (en àrab ستي فاطمة, Sittī Fāṭma; en amazic ⵙⵜⵉ ⴼⴰⴹⵎⴰ) és una comuna rural de la província d'Al Haouz, la regió de Marràqueix-Safi, al Marroc. Segons el cens de 2014 tenia una població total de 24.129 persones.
Es troba al final de la carretera que creua la vall de l'Urika. És a 1.500 m d'altitud en un paratge pintoresc amb abundants noguers centenaris, castanyers, cirerers i desmais, al peu d'una muntanya amb parets vertiginoses. Settti Fatma és un punt de partida per diferents excursions entre les quals destaca la pujada a set cascades successives. Els locals han començat a explotar el potencial turístic, però encara hi ha una sensació d'autenticitat. Setti Fatma és dividit per l'enèrgic riu en dues parts. Pujant pel camí principal, a la dreta del riu, hi ha un poble de maons de fang. Travessant del riu per petits ponts de troncs s'accedeix a un cert nombre de cafès, i camins que condueixen a les muntanyes.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Manifest Llibres

Manifest Llibres és una editorial catalana fundada el 2023 per Ekaitz Cancela i Simón Vázquez, qui anteriorment havia cofundat Tigre de Paper Edicions i rellançat Bellaterra Edicions, conjuntament amb l'editorial de llibres en castellà Verso Libros que incorpora títols del catàleg de Verso Books, agermanades en la cooperativa Radical Books.
Manifest Llibres està especialitzada en obres de narrativa i no-ficció i publica una vintena de llibres a l'any. Els primers tres llibres que va editar van ser Batum de Mikhaïl Bulgàkov, Trainspotting d'Irvine Welsh i una antologia d'articles d'Audre Lorde.

## Referències

* ↑ Zurimendi, Ander. «Un editor radical, no pas fetitxista», 15-01-2024. [Consulta: 17 octubre 2024].
* ↑ Barcenilla, Luis Miguel. «Simón Vázquez: “La cultura radical se ha escindido de los movimientos políticos y sociales”» (en castellà). El Salto, 03-02-2023. [Consulta: 17 octubre 2024].
* ↑ Rodríguez, Oriol. «'Trainspotting': 30 anys dins la merda del pitjor vàter d'Escòcia». El Nacional, 08-06-2023. [Consulta: 17 octubre 2024].
* ↑ Nopca, Jordi. «Neix Manifest Llibres, una nova editorial de narrativa i no-ficció radical en català». Ara, 03-11-2022. [Consulta: 17 octubre 2024].
# José Maria Rodrigues Alves

José Maria Rodrigues Alves, més conegut com a Zé Maria, (Botucatu el 18 de maig de 1949) és un exfutbolista.
Durant la seva carrera (1966-1983) va jugar per Ferroviária (SP), Portuguesa, Corinthians i Internacional (RS) com a defensa.
Amb l'equip brasiler va jugar en 46 partits entre 1971 i 1978. Va ser membre de la selecció brasilera a la Copa del Món de 1970 (com a reserva que no va jugar), però va jugar en quatre partits durant la Copa del Món de 1974.

## Referències

* 1 2 3 «FIFA profile». Arxivat de l'original el 2013-12-12. [Consulta: 2 juliol 2017].
* 1 2 Ze Maria a National-Football-Teams.com (anglès)
* ↑ Brazil 1970 World Cup Squad
* ↑ «Todos os brasileiros - 1970» (en portuguès). FolhaOnline, 09-12-2005. [Consulta: 16 desembre 2017].
* ↑ «Todos os brasileiros - 1974» (en portuguès). FolhaOnline, 09-12-2005. [Consulta: 16 desembre 2017].
Zé Maria amb el Brasil - Plantilles de navegació :
Selecció de futbol del Brasil – Copa del Món de futbol de 1970
1 Félix •
2 Brito •
3 Piazza •
4 Carlos Alberto •
5 Clodoaldo •
6 Marco Antônio •
7 Jairzinho •
8 Gérson •
9 Tostão •
10 Pelé •
11 Rivellino •
12 Ado •
13 Roberto •
14 Baldocchi •
15 Fontana •
16 Everaldo •
17 Joel •
18 Paulo Cézar Caju •
19 Edu •
20 Dario •
21 Zé Maria •
22 Leão •
Seleccionador: Zagallo
Selecció de futbol del Brasil – Copa del Món de futbol de 1974
1 Leão •
2 Luís Pereira •
3 Marinho Peres (c) •
4 Zé Maria •
5 Piazza •
6 Marinho Chagas •
7 Jair Ventura Filho •
8 Leivinha •
9 César Maluco •
10 Rivelino •
11 Paulo César Caju •
12 Renato •
13 Valdomiro •
14 Nelinho •
15 Alfredo •
16 Marco Antônio •
17 Carpegiani •
18 Ademir da Guia •
19 Mirandinha •
20 Edu •
21 Dirceu •
22 Waldir Peres •
Entrenador: Zagallo :
# Limnonectes macrocephalus

Limnonectes macrocephalus és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Pedregosa, M., Ubaldo, D. & Gutierrez, B. 2004. Limnonectes macrocephalus. Llista Vermella d'Espècies Amenaçades de la UICN 2006. Consulta: 17 d'abril del 2008.
# Monzonita

Una monzonita és una roca plutònica d'estructura granulosa composta d'ortosa, feldespat plagioclasa, hornblenda, augita i biotita. La roca volcànica equivalent és la latita. Conté menys del 5% de quars en pes (en cas contrari, és una monzonita quarsífera). El seu nom ve de Monzoni (Itàlia).
# Cèl·lula parafol·licular

Les cèl·lules parafol·liculars, també anomenades cèl·lules C, són cèl·lules neuroendocrines de la tiroide. La funció principal d’aquestes cèl·lules és segregar calcitonina. Es troben adjacents als fol·licles tiroidals i resideixen al teixit connectiu. Aquestes cèl·lules són grans i tenen una tinció pàl·lida en comparació amb les cèl·lules fol·liculars. En les espècies teleòsties i aviàries aquestes cèl·lules ocupen una estructura fora de la glàndula tiroide anomenada cos ultimobranquial.
# Settat

Settat (àrab: سطات, Saṭṭāt; amazic estàndard marroquí: ⵥⵟⵟⴰⵟ, Aẓṭṭaḍ) és una ciutat del Marroc, capital de la província de Settat, a la regió de Casablanca-Settat. Segons el cens de 2014 tenia una població total de 142.250 persones. Està situada a 57 km de Casablanca, a la carretera que va cap a Marràqueix.

## Etimologia

El nom Settat prové d'Ait Settat, un clan amazic sanhadja de la tribu Houara. Pertanyien a l'aliança almohade dirigida pels masmudes segons Al-Baydaq, Ibn Hazm i Ibn Khaldun. El seu origen es troba al sud-est de l'Alt Atles i aparentment es van establir a la regió de Chaouia com a conseqüència de l'avanç almohade al nord.

## Agermanaments

* La Celle-Saint-Cloud, França
* Tours, França
* Würzburg, Alemanya
* Burgos, Espanya

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* 1 2 Kitab al-Ansab fi Marifat al-Ashab (The book of Genealogy for the knowledge of the companions), al-Baydaq, revisat per Abdelwahab Benmansour, pp53, 1971

## Enllaços externs

* Web de la ciutat de Settat Arxivat 2010-03-23 a Wayback Machine. (francès)}
# One Little Indian (pel·lícula)

One Little Indian és un western de la Walt Disney estrenat el 1973, dirigit per Bernard McEveety. i protagonitzat per James Garner i Vera Miles. El repartiment inclou Pat Hingle, Jay Silverheels, i una Jodie Foster d'onze anys.

## Argument

Dos fugitius amb destinacions diferents excepte un enemic comú creuen els seus camins al desert de Nou Mèxic. Un és Clint Keyes (James Garner), un home condemnat a mort per deserció i amotinament a l'US Calvary. L'altre és un noi de deu anys (Clay O'Brien) que havia estat vivint amb una tribu india.

## Repartiment

* James Garner: Clint Keyes
* Vera Miles : Doris McIver
* Pat Hingle : Capità Stewart
* Morgan Woodward: Sergent Raines
* John Doucette: Sergent Waller
* Clay O'Brien: Mark
* Robert Pine: Tinent Cummins
* Bruce Glover: Schrader
* Ken Swofford : Soldat ras Dixon
* Jay Silverheels: Jimmy Wolf
* Andrew Prine: Capellà John Kaplan
* Jodie Foster: Martha McIver
* Walter Brooke: El doctor
* Rudy Diaz: L'apatxe
* John C. Flinn III: Cowboy (com John Flinn)

## Enllaços externs

* Pàgina de la pel·lícula a l'IMDb
# Microtus rossiaemeridionalis

Microtus rossiaemeridionalis és una espècie de mamífer rosegador de la família dels cricètids. Viu a altituds d'entre –27 i 3.250 msnm al sud d'Albània, l'est de Belarús, el sud i est de Bulgària, el nord de Grècia, l'oest del Kazakhstan, Macedònia del Nord, Moldàvia, l'est de Romania, Rússia, el sud de Sèrbia i el sud d'Ucraïna. El seu hàbitat són les zones d'herba alta, sobretot a la vora de masses d'aigua. Té una llargada de cap a gropa de 96-130 mm, la cua de 31-55 mm i un pes de 21-58 g. El seu nom específic, rossiaemeridionalis, significa ‘de la Rússia meridional’ en llatí.

## Referències

* ↑ Kryštufek i Schönbrodt, 2022, p. 354-357.

## Bibliografia

* Kryštufek, B.; Schönbrodt, G. I. Voles and Lemmings (Arvicolinae) of the Palaearctic Region (en anglès). University of Maribor Press, 2022. DOI 10.18690/um.fnm.2.2022. ISBN 978-961-286-611-2.
# La Blouse Roumaine

La Blouse Roumaine és una pintura a l'oli sobre tela d'Henri Matisse del 1940. Mesura 92 × 73 cm i es troba al Museu Nacional d'Art Modern de París.
La inspiració del quadre sembla haver estat Elvira Popescu, Elena Văcărescu, Anna de Noailles i Marthe Bibesco.

## Referències

* ↑ «Elvira Popescu, steaua teatrului si cinematografiei franceze» (en romanian). ziare.com. [Consulta: 4 agost 2013].

## Enllaços externs

* Reproducció i assaig
# Kamal-ad-Din Abu-Amr al-Abharí

Kamal-ad-Din Abu-Amr Khwaja al-Abharí, fou visir dels dos sultans seljúcides de Pèrsia, Arslan Xah (1161-1176) i el seu fill Toghrul III (1176-1194). Era nadiu de la ciutat d'Abhar, a l'Azerbaidjan (modern Azerbaidjan persa).
Després d'una carrera a la cort va esdevenir ministre d'Arslan Xah. Quan Toghrul III va passar a la tutela dels atabegs ildiguízides i va intentar desfer-se del seu control, el sultà fou empresonat per l'atabeg Kizil Arslan a Dezmar; Kamal-ad-Din el va ajudar a escapar, però després va abandonar la política i se'n va anar al Hijaz, va fer vida ascètica en aquesta regió i a Síria; va morir a Jerusalem el 1194.

## Bibliografia

* C. E. Bosworth, “Abhari, Kamal-Al-Din,” Encyclopædia Iranica, I/2, p. 217; una versió actualitzada està disponible en línia a http://www.iranicaonline.org/articles/abhari-kamal-al-din-vizier-of-the-last-two-great-saljuq-sultans-in-western-persia (consultat el 5 de juliol del 2016).
# Limnonectes macrognathus

Limnonectes macrognathus és una espècie de granota que viu a Malàisia, Myanmar i Tailàndia.
Està amenaçada d'extinció per la pèrdua del seu hàbitat natural.

## Referències

* van Dijk, P.P.& Yaakob, N. 2004. Limnonectes macrognathus. Llista Vermella d'Espècies Amenaçades de la UICN 2006. Consulta: 17 d'abril del 2008.
# Creston (Ohio)

Creston és una població dels Estats Units a l'estat d'Ohio. Segons el cens del 2000 tenia 2.161 habitants.

## Demografia

Segons el cens del 2000, Creston tenia 2.161 habitants, 828 habitatges, i 630 famílies. La densitat de població era de 377,5 habitants per km².
Dels 828 habitatges en un 33,5% hi vivien nens de menys de 18 anys, en un 63,6% hi vivien parelles casades, en un 9,4% dones solteres, i en un 23,8% no eren unitats familiars. En el 20,4% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3.
Per edats la població es repartia de la següent manera: un 25,8% tenia menys de 18 anys, un 7,3% entre 18 i 24, un 31,8% entre 25 i 44, un 21,5% de 45 a 60 i un 13,5% 65 anys o més.
L'edat mediana era de 36 anys. Per cada 100 dones de 18 o més anys hi havia 97,7 homes.
La renda mediana per habitatge era de 39.821 $ i la renda mediana per família de 44.286 $. Els homes tenien una renda mediana de 35.065 $ mentre que les dones 21.023 $. La renda per capita de la població era de 16.462 $. Aproximadament l'1,8% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Creston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Creston». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Severí de Septempeda

Severí de Septempeda (Septempeda, actualment San Severino Marche, província de Macerata, ca. 470 - 8 de gener de 550) fou un eremita i bisbe de Septempeda. És venerat com a sant a l'Església catòlica.

## Biografia

Les escasses notícies de la seva vida deriven d'una Vita escrita entre els segles vii-ix amb abundants elements llegendaris. Hauria nascut a Septempeda en una família noble, en acabar el segle v. Amb el seu germà Victorí de Camerino, va renunciar a la vida acomodada: ambdós van repartir les seves riqueses i van retirar-se a fer vida eremítica a unes coves de Montenero, prop de Septempeda; més tard, van anar a una cova prop de Pioraco.
El poble de Septempeda el va escollir com a bisbe a la mort del que tenien, i el nomenament va ésser confirmat pel papa Vigili I (segons una tradició, que es contradiu amb d'altres, també nomenà Victorí com a bisbe de Camerino). Segons la tradició, el nomenament va ésser cap al 500-545.

## Veneració

Hauria mort en llaor de santedat. El seu cos va ésser sebollit a la catedral de la ciutat, amagat per escapar de les invasions godes; se l'hauria retrobat el 590 i portat llavors a l'església que s'havia construït al Monte Nero, on havia estat eremita i al voltant de la qual cresqué la ciutat medieval. Una nova església s'hi construí entre 944 i 1198, actual Catedral Antiga. Novament perdudes, les restes es trobaren el 1576 i foren portades a la cripta. La ciutat va prendre el nom de San Severino.
És festejat el dia 8 de gener i, antigament, el 15 de maig.

## Referències

* ↑ «San Severino di Settempeda (di San Severino Marche)» (en italià). Santi, beati e testimoni, 07-06-2002.

## Bibliografia

* Llista de Sants amb biografies breus

## Vegeu també

* Victorí de Camerino
# One Hot Minute

One Hot Minute («Un Minut Calent») és el sisè àlbum d'estudi de la banda de rock estatunidenca Red Hot Chili Peppers, publicat el 12 de setembre de 1995 amb el segell discogràfic Warner Bros. Records.
La fama mundial del seu àlbum anterior, Blood Sugar Sex Magik, provocà desconfort al guitarrista John Frusciante, per la qual cosa abandonà la banda a mitjan gira el 1992. En el seu lloc, els Chili Peppers fitxaren el guitarrista Dave Navarro, amb qui només acabarien enregistrant One Hot Minute. La seva presència alterà considerablement l'estil del grup, que deixà de banda les temàtiques sexuals en favor de temes més obscurs com l'ús de drogues, la depressió, l'angoixa i l'aflicció. One Hot Minute també va suposar un retorn als riffs de heavy metal. El lletrista Anthony Kiedis, que acabava de reprendre les addiccions a la cocaïna i a l'heroïna després de més de cinc anys abstenint-se'n, parlà de les drogues des d'una perspectiva personal i exposà els seus efectes negatius.
One Hot Minute fou un fracàs comercial tot i desprendre tres senzills exitosos i assolir la quarta posició a la Billboard 200. Se'n van vendre menys de la meitat de còpies que Blood Sugar Sex Magik i la rebuda crítica fou molt menys positiva. El 1998, els Chili Peppers despatxaren Navarro per diferències creatives.

## Llistat de pistes

Totes les cançons foren escrites i compostes per els Red Hot Chili Peppers (Flea, Kiedis, Navarro, Smith).

## Personal
### Red Hot Chili Peppers

* Flea – baix elèctric, segones veus, primera veu a «Pea» i «Deep Kick»
* Anthony Kiedis – primera veu
* Dave Navarro – guitarres, segones veus
* Chad Smith – bateria

### Músics addicionals

* Keith «Tree» Barry – violí a «Tearjerker»
* Jimmy Boyle – segones veus
* Lenny Castro – percussió a «Walkabout», «My Friends», «One Hot Minute», «Deep Kick» i «Tearjerker»
* Aimee Echo – segona veu a «One Hot Minute» i «One Big Mob»
* Gurmukh Kaur Khalsa – càntics a «Falling into Grace»
* John Lurie – harmònica a «One Hot Minute»
* Stephen Perkins – percussió a «One Big Mob» i «Bob» (pista de bonificació d'iTunes)
* Kristen Vigard – segona veu a «Falling into Grace»

### Personal d'enregistrament

* Stephen Marcussen – enginyeria de masterització
* Rick Rubin – producció
* Dave Sardy – enginyeria de mescles i d'enregistrament
* Dave Schiffman – enginyeria
* Don C. Tyler – edició digital

### Personal addicional

* Mark Ryden – il·lustració de la portada

## Font

* Kiedis, Anthony; Sloman, Larry. Scar Tissue. Hyperion, 6 octubre 2004. ISBN 1-4013-0101-0.
# Haplopappus diplopappus

Haplopappus diplopappus és una espècie de planta fanerògama que pertany a la familia de les asteràcies (Asteraceae).

## Descripció

Haplopappus diplopappus arriba a una mida de 5-15 cm d'alçada quan està en flor, generalment forma petites catifes. Les fulles són obovades o oblanceolada-espatulades, peludes, de 1.5 a 4 cm per 8 a 20 mm, aguda la punta i amb una destacada xarxa de venes, amb tres a sis parells de dents gruixudes i espinoses. La inflorescència en tiges frondoses de la planta principal, però disminueix en mida cap a l'àpex. Els caps florals són solitaris, semiesfèrics, d'1,5 cm d'amplada amb flors ligulades grogues d'uns 1 cm de llarg. Haplopappus diplopappus var. diplopappus té bràctees involucrals glabres.

## Distribució

Haplopappus diplopappus es troba a la Serralada dels Andes del Xile Central i l'Argentina.

## Taxonomía

Haplopappus diplopappus va ser descrita per J. Rémy i publicat a Flora Chilena 4(1): 56, a l'any 1849.

### Etimologia.

Haplopappus: nom genèric que deriva de les paraules gregues: kaploos, que significa "simple", i pappos, que significa "plomissol o borrissol", en referència a l'anell únic del borrissol.
diplopappus: epítet que deriva de les arrels gregues diploos que vol dir "doble" i pappos, que significa "plomissol o borrissol", en referència a l'anell únic del borrissol.

### Sinonímia

* Aster diplopappus (J.Rémy) Kuntze Revis. Gen. Pl. 1: 318 (1891)
* Aster venosus Kuntze Revis. Gen. Pl. 1: 317 (1891)
* Aster retinervius Kuntze Revis. Gen. Pl. 1: 317 (1891)
* Aster villiger Kuntze Revis. Gen. Pl. 1: 317 (1891)
* Diplopappus spinulosus Hook. & Arn. Companion Bot. Mag. 2: 46 (1836)
* Haplopappus diplopappus var. diplopappus
* Haplopappus reticulatus Phil. Linnaea 28(6): 725. 1858 [Feb 1858]
* Haplopappus peteroanus Phil. Anales Univ. Chile 87: 609 (1894)
* Haplopappus pallidus Phil. Anales Univ. Chile 87: 596 (1894)
* Pyrrocoma reticulata Phil. Linnaea 28: 731 (1858)

## Referències

* ↑ «Haplopappus diplopappus». Tropicos.org. Missouri Botanical Garden.
* 1 2 Charters, Michael L. «California Plant Names: Latin and Greek Meanings and Derivations |An Annotated Dictionary of Botanical and Biographical Etymology» (en anglès). calflora.net. [Consulta: 12 agost 2024].
* ↑ «Dictionary of Botanical Epithets |diphyllus - distylus» (en anglès), 2019. [Consulta: 12 agost 2024].
* ↑ «Synonyms of Haplopappus diplopappus J.Rémy» (en anglès). WFO Plant List |Snapshots of the taxonomy. [Consulta: 12 agost 2024].